
	Názov vyučovacieho predmetu
	TECHNOLOGICKÉ CVIČENIA

	Počet vyučovacích hodín v ročníkoch
	0 + 33 + 33 + 30 = 96 hodín  

	Stredná odborná škola
	Stredná priemyselná škola strojnícka, Duklianska 1, Prešov

	Názov ŠVP  
	23 Strojárstvo a ostatná kovospracúvacia  výroba

	Názov ŠkVP
	STROJÁRSTVO

	Študijný odbor
	2381 M strojárstvo

	Stupeň vzdelania
	úplne stredné odborné vzdelanie

	Úroveň SKKR/EKR
	4

	Dĺžka štúdia
	4 roky

	Forma štúdia
	denná

	Vyučovací jazyk
	slovenský

	Platnosť učebných osnov
	od 1.9.2025 počnúc 1. ročníkom




Charakteristika vyučovacieho predmetu
Predmet Technologické cvičenia je odborný vyučovací predmet, ktorý je súčasťou odborného vzdelávania a prípravy žiakov v študijnom odbore strojárstvo. Podporuje praktické zručnosti, tvorivosť a schopnosť aplikovať teoretické vedomosti do technologickej praxe.
Cieľom predmetu je rozvíjať u žiakov schopnosti navrhovať a vypracovať technologické postupy výroby strojárskych súčiastok a konštrukčných prvkov, ktoré vychádzajú zo získaných poznatkov z predmetov strojárska technológia, kontrola a meranie a v neposlednom rade predmetu prax.
V druhom ročníku sa žiaci prvýkrát systematicky stretávajú s návrhom technologických postupov pre jednoduché súčiastky. Cieľom je pochopiť základné princípy obrábania a naučiť sa metodiku navrhovania výrobných operácií. Náplňou činností je čítanie a analýza technických výkresov rotačných súčiastok, rozpoznávanie základných výrobných operácií a vypracovanie návrhu technologických postupov pre jednoduché rotačné súčiastky. Učivo je zamerané na návrh technologického postupu pre hriadeľovú a prírubovú súčiastku, vyhotovenie operačných náčrtov a technologických tabuliek
Tretí ročník je zameraný na technologický návrh pre ploché súčiastky, kde už vstupujú do hry komplexnejšie operácie, ako je frézovanie, a zároveň žiaci začínajú chápať význam prípravkov a upínania plochých súčiastok. Žiaci robia detailnú analýzu tvaru plochých súčiastok, výber vhodného typu pre frézovanie, určenie spôsobov upnutia, použitím zverákov alebo iných špeciálnych pomôcok. V druhom polroku navrhujú základné typy prípravkov pre návrh vŕtacieho prípravku, vyhotovia výkresovú dokumentáciu, kusovník a výkresy jednotlivých častí. 
V štvrtom ročníku žiaci pracujú na zložitých technologických úlohách, kde kombinujú viacero druhov operácií. Dôraz sa kladie na výrobné zostavy, prípravky a nástroje a na prípravu na praktickú maturitu. Žiaci pracujú na návrhu strihacieho zariadenia, navrhujú jeho jednotlivé časti, vypracujú výkresovú dokumentácia a zostavné výkresy a v závere sa venujú opakovania získaných vedomostí, ktoré si preveria na praktickej časti odbornej zložky maturitnej skúšky. 
Predmet technologické cvičenia sa učí v špecializovaných učebniach s počítačovou výbavou pri použití vhodných CAD a CAM programoch. Predmet Technologické cvičenia tvorí neoddeliteľnú súčasť prípravy žiakov na prax v strojárskej výrobe.


	Rámcový rozpis učiva

	[bookmark: _Hlk199397212]2. ročník
	33 hodín spolu

	Návrh normalizovaného polotovaru pre hriadeľovú súčiastku
	4 hodiny

	Prídavky na obrábanie
	

	Spotreba a využitie materiálu
	

	Objednávka polotovaru
	

	Výrobné postupy
	4 hodiny

	Definícia a členenie výrobných postupov
	

	Voľba základní, sled operácií
	

	Druhy výrobných postupov
	

	Postup pri vypracovaní výrobného postupu
	

	Cvičenie č. 1: Návrh výrobného postupu pre hriadeľovú súčiastku
	13 hodín

	Dielenský výkres pre hriadeľovú súčiastku
	

	Prídavky na obrábanie
	

	Spotreba a využitie materiálu
	

	Návrh polotovaru, objednávka
	

	Sled operácií, strojov, nástrojov, meradiel
	

	Výrobný postup hriadeľovej súčiastky
	

	Strojový čas sústruženia
	

	Cvičenie č. 2: Návrh výrobného postupu pre prírubovú súčiastku
	12 hodín

	Dielenský výkres pre prírubovú súčiastku
	

	Návrh polotovaru
	

	Sled operácií, strojov, nástrojov, meradiel
	

	Výrobný postup prírubovej súčiasky
	

	Strojový čas vŕtania
	

	3. ročník
	33 hodín spolu

	Cvičenie č. 1:  Návrh výrobného postupu plochej súčiastky
	16 hodín

	Dielenský výkres plochej súčiastky
	

	Návrh normalizovaného polotovaru
	

	Sled operácií, strojov, nástrojov, meradiel
	

	Výrobný postup plochej súčiastky
	

	Strojový čas frézovania
	

	Návrh vŕtacieho prípravku 
	17 hodín

	Dielenský výkres
	

	Návrh nástrojov
	

	Stroj a vŕtacie puzdra
	

	Ustavovacie základne
	

	Alternatívne riešenia vŕtacieho prípravku
	

	Program pre CNC stroj ku výrobe súčiastky z vŕtacieho prípravku
	

	4. ročník
	30 hodín spolu

	Postup pre návrh strihadla
	4 hodiny

	Nástrihový plán, využitie materiálu, strižné a stieracie sily
	

	Strižné sily
	

	Návrh strižníka a strižnice a ich  tepelného  spracovania
	

	Cvičenie: Návrh strižného nástroja
	16 hodín

	Postupový strižný nástroj
	

	Výrobné postupy
	10 hodín

	Výrobný postup hriadeľa
	

	Výrobný postup príruby
	

	Výrobný postup plochej súčiastky
	

	Vyhotoviť zadanú súčiastku z výrobného postupu na 3D tlačiarni
	





Postupnosť v radení tematických celkov a rozsah vyučovania jednotlivých tém v rámcovom rozpise učiva nepredstavuje chronologické a záväzné členenie, ale len obsahovo a logicky usporiadaný systém učiva.
Vyučujúci môže vo vzdelávacom pláne upraviť rozsah vyučovacích hodín určený učebnými osnovami. Vyučujúci vypracuje vzdelávací plán výučby v členení na jednotlivé vyučovacie jednotky.
Vzdelávací plán schvaľuje predmetová komisia a prerokuje pedagogická rada.

